Systém riadenia a implementácie operačného programu INTERACT II na programové obdobie 2007 – 2013, verzia 1.1

1.	V časti 3 Základné definície a pojmy sa text písm. l) „finančná správa“ upravuje nasledovne:
„časť správy o pokroku (progress report). V súlade so zmluvou o poskytnutí príspevku je prijímateľ – kontaktný bod operačného programu INTERACT II povinný predkladať auditovanú finančnú správu ku každej žiadosti o platbu (refundácia). Finančná správa obsahuje retrospektívne finančné údaje o všetkých výdavkoch, ktoré vznikli prijímateľovi počas daného obdobia v súvislosti s realizáciou operácií“

2.	V časti 3 Základné definície a pojmy sa text písm. kk) „zálohová platba prijímateľovi (Rolling advance)“ upravuje nasledovne:
„platba poskytnutá prijímateľovi v súlade so zmluvou o poskytnutí príspevku a rozhodnutia o použití prostriedkov operačného programu. Zálohová platba je vyplácaná certifikačným orgánom zo zdrojov ERDF a národných príspevkov členských štátov. Podmienkou vyplatenia zálohovej platby prijímateľovi je disponibilita prostriedkov za zdroje ERDF a národných príspevkov členských štátov na účtoch certifikačného orgánu. Vyplácanie zálohovej platby je možné realizovať v jednej alebo viacerých tranžiach v súlade s dodatkami k zmluve o poskytnutí príspevku a rozhodnutiami o použití prostriedkov operačného programu“

3.	V časti 3 Základné definície a pojmy sa text písm. mm) „žiadosť o platbu“ upravuje nasledovne:
„doklad, ktorý pozostáva z formuláru žiadosti o platbu a povinných príloh, na základe ktorého sú prijímateľovi uhrádzané prostriedky ERDF a národných príspevkov členských krajín zapojených do operačného programu v príslušnom pomere (okrem žiadosti o platbu – zálohová platbu)“

4.	V časti 4.1 Riadiaci orgán sa text písm. n) upravuje nasledovne:
„uzatvorenie zmluvy o poskytnutí príspevku/dodatkov k zmluve o poskytnutí príspevku s prijímateľmi z prioritnej osi 1 (kontaktnými bodmi operačného programu INTERACT II) a dohľad nad ich činnosťou;“

5.	V časti 4.1 Riadiaci orgán sa za písm. n) dopĺňa písm. o) s nasledovným znením:
„predkladanie návrhov zmlúv o poskytnutí príspevku / dodatkov k zmluve o poskytnutí príspevku s prijímateľmi z prioritnej osi 1 (kontaktnými bodmi operačného programu INTERACT II) pred ich podpisom zmluvnými stranami certifikačnému orgánu na stanovisko;“

6.	V časti 4.1 Riadiaci orgán nastáva nasledovná zmena:
Mení sa označenie písm. o) na písm. p) atď.;

7.	V časti 4.1 Riadiaci orgán sa text v pôvodnom písm. cc) upravuje nasledovne:
„vypracovanie a predkladanie odhadu očakávaných výdavkov certifikačnému orgánu k 31. marcu, 30. júnu, 30. septembru a 31. decembru príslušného roka do 10. pracovného dňa nasledujúceho mesiaca vo forme stanovenej nariadením Komisie (ES) č. 1828/2006,“

8.	V časti 4.3 Certifikačný orgán sa za písm. g) dopĺňa nové písm. h) s nasledovným znením:
„pripomienkovanie návrhov zmlúv o poskytnutí príspevku / dodatkov k zmluve o poskytnutí príspevku s prijímateľmi z prioritnej osi 1 (kontaktnými bodmi operačného programu INTERACT II) pred ich podpisom zmluvnými stranami a schvaľovanie častí zmlúv o poskytnutí príspevku / dodatkov k zmluve o poskytnutí príspevku týkajúcich sa finančného riadenia;“

9.	V časti 4.3 Certifikačný orgán nastáva nasledovná zmena:
Mení sa označenie písm. h) na písm. i) atď.;

10.	V časti 4.3 Certifikačný orgán sa text posledného odseku pôvodného písm. k) upravuje nasledovne:
„V prípade zistenia alebo podozrenia vzniku nezrovnalostí na každej z certifikovaných úrovní, okamžité pozastavenie platieb pre príslušnú operáciu, vypracovanie správy o zistenej nezrovnalosti a informovanie odboru ochrany finančných záujmov EÚ a boja proti korupcii a orgánu auditu;“

11.	V časti 4.3 Certifikačný orgán sa text pôvodného písm. s) upravuje nasledovne:
„prevod finančných prostriedkov ERDF a národných príspevkov členských štátov z osobitného mimorozpočtového účtu MF SR na účet príslušného prijímateľa na základe žiadosti o platbu alebo rozhodnutia o použití prostriedkov operačného programu v stanovenom pomere (platí len v prípade žiadosti o platbu – refundácia);“

12.	V časti 4.7.1 Prijímatelia v rámci prioritnej osi 1 sa text písm. a) upravuje nasledovne:
„podpisujú zmluvu o poskytnutí príspevku / dodatky k zmluve o poskytnutí príspevku s riadiacim orgánom operačného programu INTERACT II;“

13.	V časti 4.7.1 Prijímatelia v rámci prioritnej osi 1 sa text písm. b) upravuje nasledovne:
„prijímajú financovanie z ERDF a národných príspevkov členských štátov;“

14.	V časti 4.7.1 Prijímatelia v rámci prioritnej osi 1 sa text písm. e) upravuje nasledovne:
„zabezpečujú správne použitie príspevkov z ERDF a národných príspevkov členských štátov a správne platobné postupy v etape vykonávania v zmysle nariadení Rady (ES), národných právnych predpisov, zmluvy o poskytnutí príspevku INTERACT II kontaktnému bodu a dodatkov k zmluve o poskytnutí príspevku;“

15.	V časti 7.2.1 Platby z Európskej komisie, v časti Zálohová platba z Európskej komisie, sa v prvom odseku upravuje text nasledovne:
„Pri prijatí rozhodnutia o poskytnutí pomoci na operačný program previedla Európska komisia zálohovú platbu na osobitný účet certifikačného orgánu ERDF v Rakúskej republike. Po zmene certifikačného orgánu na Ministerstvo financií SR certifikačný orgán ERDF v Rakúskej republike previedol prostriedky zálohovej platby (za rok 2007 a 2008) na osobitný mimorozpočtový účet MF SR v Štátnej pokladnici. Celá výška zálohovej platby je priradená k prvému ročnému rozpočtovému záväzku.“

16.	V časti 7.2.1 Platby z Európskej komisie, v časti Platby vo vzťahu certifikačný orgán – prijímateľ, sa vo štvrtom odseku upravuje text nasledovne:
„Prijímatelia v rámci operačného programu INTERACT II na programové obdobie 2007 – 2013 sú oprávnení využívať systém refundácie (časť 7.4.3 a 7.4.4), pričom na začiatku implementácie je prijímateľom poskytnutá zálohová platba, ktorú je prijímateľ povinný zúčtovať na konci realizácie operácie pri predložení záverečnej žiadosti o platbu (časť 7.4.1 a 7.4.2). Poskytnutie zálohovej platby je možné v jednej alebo viacerých tranžiach v súlade s dodatkami k zmluve o poskytnutí príspevku.“

17.	V časti 7.2.1 Platby z Európskej komisie sa text posledného odseku upravuje nasledovne:
„Každá platba (zálohová platba) prijímateľovi je realizovaná v EUR. Každá platba (refundácia) prijímateľovi z prostriedkov ERDF a národných príspevkov členských štátov na spolufinancovanie je realizovaná v EUR len do výšky súčtu pomeru ERDF (85 %) + národné príspevky členských štátov (15 %).“

18.	V časti 7.2.2 Vrátenie finančných prostriedkov od prijímateľa sa upravuje text písm. a) nasledovne:
„prijímateľ nevyčerpal prostriedky poskytnuté formou zálohovej platby vyplatenej v jednej alebo viacerých tranžiach;“

19.	V časti 7.2.2 Vrátenie finančných prostriedkov od prijímateľa sa upravuje text písm. d) nasledovne:
„prijímateľ porušil povinnosti stanovené v zmluve o poskytnutí príspevku (najmä vznik nezrovnalosti) / dodatku k zmluve o poskytnutí príspevku, na základe ktorých mu vyplýva povinnosť vrátiť poskytnuté finančné prostriedky, resp. porušil podmienky, na ktorých základe mu bola poskytnutá pomoc v zmysle rozhodnutia o použití prostriedkov operačného programu, to sa nevzťahuje na prijímateľov zo Slovenskej republiky;“

20.	V časti 7.2.3 Odhad očakávaných výdavkov sa text tretej vety štvrtého odseku upravuje nasledovne (v nadväznosti na úpravu podľa bodu 7):
„Riadiaci orgán je zodpovedný za vypracovanie a predkladanie odhadu očakávaných výdavkov certifikačnému orgánu k 31. marcu, 30. júnu, 30. septembru a 31. decembru príslušného roka do 10. pracovného dňa nasledujúceho mesiaca.“

21.	V časti 7.3 Systém účtov, v časti 3. Účet prijímateľa – (kontaktné body operačného programu INTERACT II) sa text prvej odrážky upravuje:
„prijímateľ je povinný prijímať prostriedky ERDF a prostriedky národných príspevkov členských štátov na jeden účet;“

22.	V časti 7.3 Systém účtov, v časti 4. Účet prijímateľa – (riadiaci orgán/sekretariát operačného programu INTERACT II) sa text prvej odrážky upravuje:
„prijímateľ je povinný prijímať prostriedky ERDF a prostriedky národných príspevkov členských štátov na jeden účet;“

23.	V časti 7.4 Systém informačných a finančných tokov sa upravuje text nasledovne:
„Zmluvy o poskytnutí príspevku s prijímateľmi / dodatky k zmluvám o poskytnutí príspevku uzatvára riadiaci orgán s finančným plnením v EUR. Sumy v rozhodnutí riadiaceho orgánu pre použitie prostriedkov operačného programu pre jednotlivých prijímateľov z prioritnej osi 1 – riadiaci orgán/sekretariát a prijímateľov z prioritnej osi 2 sú taktiež vyjadrené v EUR.“

24.	V časti 7.4.1 Systém zálohovej platby pre prijímateľov prostriedkov z prioritnej osi 1 – kontaktné body programu INTERACT II sa text bodu 1, 2, 3, 4 a posledného odseku upravuje nasledovne:
Za text „zmluvy o poskytnutí príspevku“ sa v príslušnom páde dopĺňa text „dodatku k zmluve o poskytnutí príspevku“ a za text „zálohovej platby“ sa v príslušnom páde dopĺňa text „vyplatenej v jednej alebo viacerých tranžiach“.

25.	V časti 7.4.1 Systém zálohovej platby pre prijímateľov prostriedkov z prioritnej osi 1 – kontaktné body programu INTERACT II sa text prvej vety v bode 3 upravuje nasledovne:
„Certifikačný orgán do 30 pracovných dní od podpísania zmluvy o poskytnutí príspevku medzi riadiacim orgánom a prijímateľom prevádza7 prijímateľovi prostriedky vo výške zálohovej platby na účet uvedený v zmluve o poskytnutí príspevku v závislosti od zostatku na osobitnom mimorozpočtovom účte pre prostriedky ERDF a príspevky členských štátov.“

26.	V časti 7.4.2 Systém zálohovej platby pre prijímateľov prostriedkov z prioritnej osi 1 – riadiaci orgán a prijímateľov prostriedkov z prioritnej osi 2 sa text bodu 1 upravuje nasledovne:
„Prijímateľ vypracuje žiadosť o platbu – príloha 3b (typ poskytnutie zálohovej platby) a zostavenú žiadosť o platbu predloží riadiacemu orgánu. Prijímateľ má nárok na zálohovú platbu vo výške, ktorá pokrýva finančný plán na roky 2007 a 2008 (v súlade s ročným plánom práce a viacročným pracovným programom), a ktorá je v súlade s rozhodnutím monitorovacieho výboru. Zálohová platba môže byť vyplatená v jednej alebo viacerých tranžiach.“

27.	V časti 7.4.2 Systém zálohovej platby pre prijímateľov prostriedkov z prioritnej osi 1 – riadiaci orgán a prijímateľov prostriedkov z prioritnej osi 2 sa text bodu 5 upravuje nasledovne:
„Certifikačný orgán najneskôr do 10 pracovných dní od schválenia žiadosti o platbu prevádza7 prijímateľovi prostriedky vo výške zálohovej platby vyplatenej v jednej alebo viacerých tranžiach na účet uvedený v rozhodnutí o použití prostriedkov. Zároveň informuje riadiaci orgán o schválení žiadosti o platbu.“

28.	V časti 7.4.3 Systém refundácie pre prijímateľov prostriedkov z prioritnej osi 1 – kontaktné body programu INTERACT II sa text bodu 10 upravuje nasledovne:
„Certifikačný orgán najneskôr do 10 pracovných dní od schválenia žiadosti o platbu prevádza7 prostriedky ERDF a prostriedky národných príspevkov členských štátov v stanovenom pomere z osobitných mimorozpočtových účtov pre operačný program vedených v Štátnej pokladnici v mene EUR priamo na účet prijímateľa. Zároveň informuje riadiaci orgán o schválení žiadosti o platbu.“

29.	V časti 7.4.3 Systém refundácie pre prijímateľov prostriedkov z prioritnej osi 1 – kontaktné body programu INTERACT II sa text bodu 1 upravuje nasledovne:
„Prijímateľ uhradí výdavky dodávateľovi/zhotoviteľovi z vlastných zdrojov/poskytnutej zálohovej platby vyplatenej v jednej alebo viacerých tranžiach.“

30.	V časti 7.4.3 Systém refundácie pre prijímateľov prostriedkov z prioritnej osi 1 – kontaktné body programu INTERACT II sa prvá veta druhého odseku za bodom 10 upravuje nasledovne:
„Po vyčerpaní maximálne 95 % celkových oprávnených nákladov vrátane poskytnutej zálohovej platby vyplatenej v jednej alebo viacerých tranžiach je prijímateľ povinný zostávajúcich minimálne 5 % z celkových oprávnených výdavkov, aj za podiel prostriedkov ERDF a národných príspevkov členských štátov, uhradiť najskôr z vlastných zdrojov.“

31.	V časti 7.4.4 Systém refundácie pre prijímateľov prostriedkov z prioritnej osi 1 – riadiaci orgán a prijímateľov prostriedkov z prioritnej osi 2 sa text bodu 1 upravuje nasledovne:
„Prijímateľ uhradí výdavky dodávateľovi/zhotoviteľovi z vlastných zdrojov/poskytnutej zálohovej platby vyplatenej v jednej alebo viacerých tranžiach.“

32.	V časti 7.4.4. Systém refundácie pre prijímateľov prostriedkov z prioritnej osi 1 – riadiaci orgán a prijímateľov prostriedkov z prioritnej osi 2  sa text bodu 7 upravuje nasledovne:
„Certifikačný orgán najneskôr do 10 pracovných dní od schválenia žiadosti o platbu prevádza7 prostriedky ERDF a prostriedky národných príspevkov členských štátov v stanovenom pomere z osobitných mimorozpočtových účtov pre operačný program vedených v Štátnej pokladnici v mene EUR priamo na účet prijímateľa. Zároveň informuje riadiaci orgán o schválení žiadosti o platbu.“

33.	V časti 7.4.4 Systém refundácie pre prijímateľov prostriedkov z prioritnej osi 1 – riadiaci orgán a prijímateľov prostriedkov z prioritnej osi 2 sa prvá veta druhého odseku za bodom 7 upravuje nasledovne:
„Po vyčerpaní maximálne 95 % celkových oprávnených nákladov vrátane poskytnutej zálohovej platby vyplatenej v jednej alebo viacerých tranžiach je prijímateľ povinný zostávajúcich minimálne 5 % z celkových oprávnených výdavkov, aj za podiel prostriedkov ERDF a národných príspevkov členských štátov, uhradiť najskôr z vlastných zdrojov.“